Wilczek (ewalama)

Wilczek ( rossiavon Остров Вильчека ) tir tana ewala ke rossiafa Franz-Josef tursia tigisa wale Barents bira is Kara bira ke Arktika Welfa, lente Novaya Zemlya ewaleem is talte Svalbard tursia Tawavopa Wilczek ewalama vagerone tursia is getalte Salm tigir, kaike Murmanez vedil. Cugviele tir kotlize opranafa, vaxe azeme. Izva is sanelia Ewala ba 01/11/1873 gan osterafa brinuga ke Julius von Payer is Karl Weyprecht zo kosmayar. Poron gu osteraf Johann Nepomuk Wilczek fukorlas va brinuga zo yoltayar. Gu lenteon Wilczek ewalapa zo megojer. Kotafa tursia bak 1926 gan Sovietafa Tanara zo tunotrayar nume mali 1991 tir digiks ke Rossia. Vuestexa Julius von Payer, New Lands Within the Arctic Circle, 1876 Frederick G. Jackson, A Thousand Days in the Arctic, 1899 Mark Nuttall, Encyclopedia of the Arctic, 2012 Johann Jakob Egli, Nomina geographica. Sprach- und Sacherklärung von 42000 geographischen Namen aller Erdräume. Friedrich Brandstetter, 2. Aufl. Leipzig 1893.Wilczek ewala dene Franz-Josef Info internetxo